|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** | **Nr. GND/2024/682** |
|  | **(protokols Nr.19; 70.p)** |

**Par Lejasciema pagasta nekustamā īpašuma nosaukuma “Valkas iela 7” piešķiršanu**

Izskatīts **[...]**, 2024.gada 30.oktobra iesniegums (Gulbenes novada pašvaldībā saņemts 2024.gada 30.oktobrī un reģistrēts ar Nr. GND/5.13.3/24/2186-G) ar lūgumu piešķirt nosaukumu nekustamajam īpašumam Lejasciema pagastā ar kadastra numuru 5064 012 0245, pamatojot lūgumu ar to, ka šim īpašumam tiks pievienota zemes vienība bez adreses.

Saskaņā ar Vidzemes rajona tiesas Lejasciema pagasta zemesgrāmatas nodalījumu Nr. 100000039853 nekustamā īpašuma Lejasciema pagastā, Gulbenes novadā, kadastra numurs 5064 012 0245, kas sastāv no zemes vienības ar kadastra apzīmējumu 5064 012 0245 0,47 ha platībā (turpmāk – Nekustamais īpašums), īpašuma tiesības ir nostiprinātas **[...]** pamatojoties uz tiesneses Ineses Čakšas 2012.gada 10.decembra lēmumu, žurnāls Nr. 300003348110, un tiesneša Jāņa Grīnberga 2020.gada 28.janvāra lēmumu, žurnāls Nr. 300005052799. Nekustamajam īpašumam nav piešķirts nosaukums.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Zemesgrāmatu likuma 13.pants nosaka, ka nodalījuma sākumā aiz zemesgrāmatas numura atzīmē nekustama īpašuma nosaukumu un atrašanās vietu. Nodalījumā norāda arī nekustamā īpašuma kadastra numuru un nekustamā īpašuma objekta kadastra apzīmējumu, kuru piešķīris Valsts zemes dienests.

Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.

Pamatojoties uz Pašvaldību likuma 10.panta pirmās daļas 21.punktu, Zemesgrāmatu likuma 13.pantu, Nekustamā īpašuma valsts kadastra likuma 1.panta 14.punktu, Ministru kabineta 2012. gada 10. janvāra noteikumu Nr. 50 “Vietvārdu informācijas noteikumu” 16.1punktu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. PIEŠĶIRT nosaukumu “Valkas iela 7” nekustamajam īpašumam Lejasciema pagastā ar kadastra numuru 5064 012 0245, kas sastāv no zemes vienības ar kadastra apzīmējumu 5064 012 0245 0,47 ha platībā.

2. Lēmumu nosūtīt **[...]**

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis